smcproject/ml-wiki-sentences huggingface dataset:
1984 -ലെ എത്യോപ്യയിലെ ക്ഷാമകാലത്ത് ജപ്പാൻ കപ്പൽ നിർമ്മാണ വ്യവസായ ഫൗണ്ടേഷന്റെ (ഇപ്പോൾ നിപ്പൺ ഫൗണ്ടേഷൻ ) ചെയർമാനായ ര്യോച്ചി സസാകാവ അന്നേക്ക് ഏതാണ്ട് വിരമിച്ചിരുന്ന ബോർലോഗിനോട് ഏഷ്യയിൽ പട്ടിണിയില്ലാതാക്കാൻ ചെയ്ത നടപടികൾ എന്തുകൊണ്ട് ആഫ്രിക്കയിലേക്ക് വ്യാപിപ്പിച്ചുകൂടാ എന്ന് അന്വേഷിക്കുകയും അദ്ദേഹത്തിന്റെ സഹായം അഭ്യർത്ഥിക്കുകയും ചെയ്തു.
ഇക്കാര്യം ബോർലോഗിനെ ബോധിപ്പിക്കുന്നതിൽ അദ്ദേഹം വിജയിക്കുകയും, അങ്ങനെ ഇതു നടപ്പിലാക്കാനായുണ്ടാക്കിയ സസാവാക ആഫ്രിക്ക അസോസിയേഷനെ (SAA) ഈ പദ്ധതിനിർവഹണചുമതല എൽപ്പിക്കുകയും ചെയ്തു.
2003-ലെ ലോക ഭക്ഷ്യസെമിനാറിൽ നൈജീരിയയിലെ വിദ്യാർത്ഥികൾ (വലതുനിന്നും മൂന്നാമതു നിൽക്കുന്ന) ബോർലോഗിനൊപ്പം
ഭക്ഷ്യക്ഷാമം നേരിടുന്ന ആഫ്രിക്കൻ രാജ്യങ്ങളിലെ ഭക്ഷ്യോൽപ്പാദനം വർദ്ധിപ്പിക്കുക എന്ന ലക്ഷ്യത്തോടെ പ്രവർത്തിക്കുന്ന ഒരു ഗവേഷണ- കാർഷിക വിപുലീകരണ സംഘടനയാണ് SAA.
"അവിടെ ആദ്യം കുറെ പഠനങ്ങളും ഗവേഷണങ്ങളും നടത്തണമെന്നായിരുന്നു കരുതിയതെങ്കിലും കാര്യങ്ങൾ നേരിൽ കണ്ടപ്പോൾ ഉടൻതന്നെ കൃഷിയിറക്കാൻ തീരുമാനിക്കുകയായിരുന്നു," ബോർലോഗ് അനുസ്മരിക്കുന്നു:" താമസിയാതെ ബോർലോഗും SAA യും ഏഴുരാജ്യങ്ങളിൽ പദ്ധതി അവതരിപ്പിച്ചു.
ആഫ്രിക്കൻ രാജ്യങ്ങളിലെ ചോളത്തിന്റെ വിളവ് മൂന്നുമടങ്ങായി.
ഈ രാജ്യങ്ങളിൽ ഗോതമ്പ്, മണിച്ചോളം , മരച്ചീനി , വൻപയർ എന്നിവയുടെ വിളവും വർദ്ധിച്ചു.
ഇപ്പോൾ ഈ പദ്ധതിയുടെ പ്രവർത്തനങ്ങൾ ബെനിൻ , ബുർകിന ഫാസൊ , എത്യോപിയ , ഘാന , ഗിനിയ , മാലി , മലാവി , മൊസാംബിക് , നൈജീരിയ , ടാൻസാനിയ , ഉഗാണ്ട എന്നീ രാജ്യങ്ങളിൽ ഉണ്ട്.
1986-2009 കാലത്ത് ബോർലോഗ് SAA യുടെ പ്രസിഡണ്ടായിരുന്നു.
അക്കാലത്ത് കാർട്ടർ സെന്ററും SAA യും ചേർന്ന് സസാവാക ഗ്ലോബൽ 2000 (SG 2000) എന്നൊരു കൂട്ടുസംരംഭം ഉണ്ടാക്കി.
ഭക്ഷ്യ, ജനസംഖ്യ, കാർഷികനയങ്ങൾ എന്നിവയിൽ ആണ് അവർ ശ്രദ്ധവച്ചത്.
അന്നുമുതൽ 15 ആഫ്രിക്കൻ രാജ്യങ്ങളിലെ 80 ലക്ഷത്തോളം ചെറുകർഷകരെ ഇവർ പരിശീലിപ്പിക്കുകയും അവിടത്തെ ധാന്യോൽപ്പാദനം ഇരട്ടിയും മൂന്നിരട്ടിയും ആകാൻ സഹായിക്കുകയും ചെയ്തു.
ഇന്ത്യയിലും പാകിസ്താനിലും തന്റെ വിജയത്തിനുസഹായിച്ച കാര്യങ്ങൾ, നന്നായി ക്രമപ്പെട്ട സാമ്പത്തികരംഗവും ഗതാഗതസൗകര്യവും ജലസേചനമാർഗങ്ങളും ഒന്നും ബോർലോഗിനെ സഹായിക്കാൻ ആഫ്രിക്കയിൽ ഉണ്ടായിരുന്നില്ല.
അതിനാൽ ആദ്യകാലങ്ങളിൽ വൻകരയിലെ വികസിച്ച മേഖലകളിൽ മാത്രമായി ബോർലോഗിന്റെ പദ്ധതികൾ ചുരുങ്ങി.
ഇത്തരം തിരിച്ചടികൾ ഉണ്ടായെങ്കിലും ബോർലോഗ് പിന്മാറിയില്ല.
1994 -ൽ എത്യോപ്പിയ സന്ദർശിച്ച അമേരിക്കൻ പ്രസിഡണ്ട് ജിമ്മി കാർട്ടർ കർഷകരെ സഹായിക്കാനും ബോർലോഗിന്റെ കൃഷിരീതിക്ക് ഡൈഅമോണിയം ഫോസ്ഫേറ്റ് ഉപയോഗിക്കാനും പ്രധാനമന്ത്രിയായ മെലിസ് സെനാവിയുടെ പിന്തുണ നേടുന്നതിൽ വിജയിച്ചു.
അടുത്ത സീസണിൽ എത്യോപ്പിയ അതിന്റെ ചരിത്രത്തിൽ ഏറ്റവും മികച്ച കാർഷികവിളവ് രേഖപ്പെടുത്തി.
ഉൽപ്പാദനത്തിൽ 32 ശതമാനവും ശരാശരി ഉൽപ്പാദനവർദ്ധനവിൽ കഴിഞ്ഞ സീസണെ അപേക്ഷിച്ച് 15 ശതമാനവും വർദ്ധന ഉണ്ടായി.
ദീർഘകാലപഠനങ്ങൾ ഒന്നും ഇല്ലാതെ തന്നെയുണ്ടായ ഈ വിജയത്തോടെ ഇതിലും എത്രയോ മികവോടെ സഹാറയ്ക്ക് തെക്കുള്ള ആഫ്രിക്കയിൽ മികച്ചകൃഷി നടപ്പാക്കാനാവും എന്ന് ബോർലോഗിനു മനസ്സിലായി.
ലോകഭക്ഷ്യപുരസ്കാരം
ലോകത്ത് ഭക്ഷണത്തിന്റെ ഗുണത്തിലും അളവിലും ലഭ്യതയിലും മികവുകാട്ടുകവഴി മാനുഷികവിഭവവികസനം ഉണ്ടാക്കുന്ന വ്യക്തികൾക്ക് നൽകാനായി 1986-ൽ ബോർലോഗ് ഏർപ്പെടുത്തിയ അന്താരാഷ്ട്രസമ്മാനമാണ് ലോകഭക്ഷ്യപുരസ്കാരം .
മറ്റുള്ളവർക്ക് പ്രചോദനം ആവാൻ ഇത് ഉപകരിക്കുമെന്നായിരുന്നു ഇതിന്റെ ലക്ഷ്യം.
1987-ൽ ആദ്യപുരസ്കാരം തന്റെ പഴയ സഹപ്രവർത്തകനായ എം. എസ്. സ്വാമിനാഥനാണ് ലഭിച്ചത്.
പുരസ്കാരതുകയായ രണ്ടരലക്ഷം അമേരിക്കൻ ഡോളർ ഉപയോഗിച്ച് അദ്ദേഹം സുസ്ഥിരവികസനത്തിനായുള്ള ഗവേഷണത്തിനായി എം. എസ്. സ്വാമിനാഥൻ റിസർച്ച് ഫൗണ്ടേഷൻ സ്ഥാപിച്ചു.
ഓൺലൈൻ വിദ്യാഭ്യാസം
2000 സെപ്തംബർ 25 ന് അയോവയിലെ ഡെസ് മൈൻസിൽ നടന്ന ഡ്യൂപോണ്ട് അഗ്രികൾച്ചർ ആന്റ് ന്യൂട്രീഷൻ മീഡിയ ദിനത്തിൽ കാർഷിക-ഭക്ഷ്യവ്യവസായങ്ങളിൽ പ്രവർത്തിക്കുന്നവർക്ക് പഠനാവശ്യത്തിനായി നോർമൻ ബോർലോഗ് സർവ്വകലാശാല എന്നൊരു ഓൺലൈൻ കമ്പനി ഇന്റർനെറ്റിൽക്കൂടി തുറന്നു.
എന്നാൽ വിചാരിച്ചപോലെ ഉള്ളടക്കമോ ഉപഭോക്താക്കളോ ഉണ്ടാവാത്തതിനാൽ 2001 മുതൽ ഇത് പ്രവർത്തിക്കുന്നില്ല.
ആഗോള കാർഷികമേഖലയുടെയും ഭക്ഷ്യവിതരണത്തിന്റെയും ഭാവി
കാർഷികാവശ്യത്തിനുള്ള ഭൂവിസ്തൃതിയുടെയും ഭാവിയിൽ ഇതിനായി മാറ്റിവയ്ക്കാവുന്ന ഭൂമിയുടെയും പരിമിതിയിൽ ബോർലോഗ് ആശങ്കാകുലനായിരുന്നു.
2005 മാർച്ചിൽ അദ്ദേഹം പറഞ്ഞു, "2050 ആവുമ്പോഴേക്കും ആഗോളഭക്ഷ്യോൽപ്പാദനം നമ്മൾ ഇരട്ടിപ്പിക്കേണ്ടിവരും."
ഇതിൽ 85 ശതമാനത്തോളം നിലവിലുള്ള കൃഷിയിടങ്ങളിൽ നിന്നുതന്നെയാവേണ്ടതിനാൽ ഉൽപ്പാദനവർദ്ധനവിനായി പലതരത്തിലുള്ള ഗവേഷണങ്ങൾ, സവിശേഷമായി നെല്ലൊഴികെയുള്ള ബാക്കി ധാന്യങ്ങളെ ബാധിക്കുന്ന റസ്റ്റ് ഫംഗസ് പോലെ വലിയരീതിയിലുള്ള കീടാക്രമണങ്ങളെ പ്രതിരോധിക്കാൻ കാര്യമായ ഗവേഷണങ്ങൾ വേണ്ടിവരുമെന്ന് അദ്ദേഹം പറഞ്ഞു.
നെല്ലിനുള്ള പ്രതിരോധമികവ് മറ്റു ധാന്യവിളകളായ ഗോതമ്പ്, ചോളങ്ങൾ, ബാർളി എന്നിവയിലേക്കുമാറ്റാൻ കഴിയുന്നതായിരുന്നു അദ്ദേഹത്തിന്റെ സ്വപ്നം.
അതോടൊപ്പം ഗോതമ്പിലെ മാംസ്യങ്ങളെ ( ഗ്ലിയാഡിനും ഗ്ലൂടെനിനും ) മറ്റുധാധ്യങ്ങളിലേക്ക്, പ്രത്യേകിച്ചും നെല്ലിലേക്കും ചോളത്തിലേക്കും മാറ്റാനുള്ള സാങ്കേതികവിദ്യ വികസിപ്പിക്കുന്നതും.
ഉപയോഗിക്കാതെ കിടക്കുന്ന കൃഷിയോഗ്യമായ ഭൂമിയുടെ അളവ് നിത്യേന കുറയുന്നതിനാൽ ഭക്ഷ്യോൽപ്പാദനത്തിന്റെ വർദ്ധനവിനുള്ള ഏകമാർഗ്ഗം ജനിതകമാറ്റം വരുത്തിയ വിളകളാണെന്ന് (GMO) ബോർലോഗ് വിശ്വസിച്ചിരുന്നു.
GMO -കൾ അപകടകാരിയല്ല, കാരണം "നമ്മൾ ചെടികളെയും ജീവികളെയും ജനിതകമാറ്റം വരുത്തുന്നത് കാലങ്ങളായുള്ള രീതിയാണ്. ശാസ്ത്രം എന്ന വാക്ക് നിലവിൽ വരുന്നതിനുമുന്നേ നമ്മൾ നല്ലവിത്തുകളെ തെരഞ്ഞെടുത്ത് സൂക്ഷിച്ചിരുന്നു." 2000 -ലെ ബോർലോഗിന്റെ പ്രസിദ്ധീകരണമായ ഭൂമിയിലെ ദാരിദ്ര്യം അവസാനിപ്പിക്കൽ: ജൈവസാങ്കേതികവിദ്യ നൽകുന്ന പ്രത്യാശയും അശാസ്ത്രീയതകൊണ്ടുണ്ടാവുന്ന അതിശുഷ്കാന്തിയും (Ending world hunger: the promise of biotechnology and the threat of antiscience zealotry) , എന്നതിൽ അതിന്റെ ലേഖകർ ബോർലോഗിന്റെ മുന്നറിയിപ്പുകൾ 2010 -ലും സാധുവാണെന്നു പറയുന്നുണ്ട്,
ജി എം വിളകൾ ഇന്നത്തെ ഗോതമ്പുപോലെ സ്വാഭാവികവും സുരക്ഷിതവും ആണെന്ന് ബൊർലൊഗ് അഭിപ്രായപ്പെടുന്നുണ്ട്.
ഇതിനുവേണ്ടി വാദിക്കുന്നത് കാർഷികശാസ്ത്രജ്ഞരുടെ ധാർമ്മികഉത്തരവാദിത്തമാണ്.
ശാസ്ത്രീയബോധമില്ലാത്ത ജനക്കൂട്ടത്തിനെതിരെ നിന്ന് ഉത്തരവാദിത്തപ്പെട്ട സർക്കാരുകളോട് ലോക ഭക്ഷ്യസുരക്ഷ ഈ പുതുസാങ്കേതികവിദ്യ ഉപയോഗിക്കാതെ മാറുമെന്ന് കരുതുന്നത് മൗഢ്യമാണെന്ന് അവർ വിളിച്ചുപറയേണ്ടതുണ്ട്.
ഇനിയും പുതുവിദ്യകളോട് മുഖം തിരിച്ചുനിന്നാൽ ഭക്ഷ്യസുരക്ഷ ഉൾപ്പെടെയുള്ള ഭാവിലക്ഷ്യങ്ങൾ നേടുക വലിയ വിഷമകരമായിരിക്കും — Rozwadowski and Kagale
ബോർലോഗ് പറഞ്ഞു, " ആഫ്രിക്കയിലും പഴയ സോവിയറ്റ് റിപ്പബ്ലിക്കുകളിലും സെറാഡോയിലും മാത്രമാണ് ഇനി കൃഷിയോഗ്യമായ സ്ഥലങ്ങൾ ബാക്കിയുള്ളൂ. അതുകൂടി കഴിഞ്ഞാൽ കൃഷിയിടം കണ്ടെത്താനായി നിങ്ങൾക്ക് വനങ്ങൾ നിരപ്പാക്കേണ്ടിവരും, അതു നിങ്ങൾ ഒരിക്കലും ചെയ്യരുത്. ഭാവിയിൽ ഉൽപ്പാദനം വർദ്ധിപ്പിക്കാനുതകുന്ന ഉയർന്ന വിളവുതരുന്ന വിളകൾക്കുമാത്രമേ സാധിക്കൂ. വിളവിന്റെ കാര്യക്ഷമത ഇനിയും വർദ്ധിക്കുമെന്ന് എനിക്ക് ഉറപ്പാണ്, പക്ഷേ അത് ജനസംഖ്യാവർദ്ധനവിന് ആനുപാതികമായി സാധിക്കുമോ എന്നതിൽ എനിക്കും സംശയമുണ്ട്. കാർഷികവിളവ് വർദ്ധന വലിയതോതിൽ നടത്താൻ കഴിഞ്ഞില്ലെങ്കിൽ വരുന്ന നൂറ്റാണ്ടിൽ മാനുഷികദുരിതം ചരിത്രമിന്നോളം കണ്ടിട്ടില്ലാത്തത്രയ്ക്കും പ്രവചനാതീതമായിരിക്കും".
ഭക്ഷ്യക്ഷാമം പരിഹരിക്കാൻ ഉയർന്നവിളവു നൽകുന്ന വിത്തുകൾ ഉപയോഗിക്കുന്നതിലുപരി നിയന്ത്രണാതീതമായി വർദ്ധിക്കുന്ന ജനപ്പെരുപ്പം നിയന്ത്രിക്കാൻകൂടി നടപടിയുണ്ടാകണമെന്ന് തന്റെ പ്രവർത്തനങ്ങളുടെ ആദ്യകാലം മുതൽക്കുതന്നെ ബോർലോഗ് പറഞ്ഞിരുന്നു.
1970 -ലെ തന്റെ നൊബേൽ പ്രസംഗത്തിൽ അദ്ദേഹം പറഞ്ഞു, "ജനപ്പെരുപ്പത്തിന്റെ ഭീകരമാനം ഇന്നും മിക്കവർക്കും ബോധ്യപ്പെട്ടിട്ടില്ല. ഇന്നത്തെപ്പോലെ വർഷത്തിൽ രണ്ടുശതമാനം നിരക്കിൽ ഇതുവർദ്ധിച്ചുകൊണ്ടിരുന്നാൽ 2000 വർഷത്തിൽ ലോകജനസംഖ്യ 650 കോടി കഴിയും. ഇന്ന് ഓരോ സെക്കന്റിലും 2.2 ആൾക്കാരാണ് ലോകജനസംഖ്യയോട് ചേർക്കപ്പെട്ടുകൊണ്ടിരിക്കുന്നത്. ഈ വർദ്ധനവിന്റെ തോതാവട്ടെ മനുഷ്യൻ കാര്യക്ഷമമായി ഇടപെട്ടില്ലെങ്കിൽ 1980, 1990, 2000 വർഷങ്ങൾ ആവുമ്പോഴേക്കും 2.7, 3.3, 4.0 എന്ന നിരക്കിൽ വർദ്ധിക്കുകയും ചെയ്യും. ഈ തോതിൽ ഇതുവർദ്ധിച്ചുകൊണ്ടിരുന്നാൽ എവിടെച്ചെന്നാവും ഇതവസാനിക്കുക?"
എന്നാൽ ജനസംഖ്യാനിയന്ത്രണത്തെപ്പറ്റിയുള്ള തന്റെ നിലപാട് 1990 ആവുമ്പോഴേക്കും ബോർലോഗ് തിരുത്തിയിരുന്നുവെന്ന് ചിലർ നിരീക്ഷിക്കുന്നുണ്ട്.
2000 -ത്തിൽ അദ്ദേഹം ഇങ്ങനെ പറഞ്ഞിരുന്നു: "ഇന്നെനിക്കു തോന്നുന്നു ഇന്നോ അല്ലെങ്കിൽ ഭാവിയിലോ ആയിരം കോടിയെന്ന ജനസംഖ്യയെപ്പോലും തീറ്റിപ്പോറ്റാൻ പോന്ന സാങ്കേതികവിദ്യ സാധ്യമാണെന്ന്. കൂടുതൽ പ്രാധാന്യമർഹിക്കുന്ന ചോദ്യം ലഭ്യമായ സാങ്കേതികവിദ്യകൾ ഉപയോഗിക്കാൻ കാലിവളർത്തുന്നവരെയും കർഷകരെയും അനുവദിക്കുന്നുണ്ടോ എന്നതാണ്. സമ്പന്ന രാജ്യങ്ങൾക്ക്, ഭക്ഷണത്തിന് കൂടുതൽ വിലനൽകാൻ കഴിയുന്ന രാജ്യങ്ങൾക്ക് ഓർഗാനിക് എന്നുവിളിക്കുന്ന രീതിയിൽ വിളയിച്ച ഭക്ഷണം നൽകാൻ പ്രാപ്തിയുണ്ടാകാം, എന്നാൽ നൂറുകോടിയോളം വരുന്ന പോഷകാഹാരക്കുരവ് നേരിടുന്ന വരുമാനം കുറഞ്ഞ ആൾക്കാരുള്ള ദരിദ്രരാഷ്ട്രങ്ങൾക്ക് അത് സാധ്യമല്ല."
എന്നാലും ലോകജനസംഖ്യയെ സ്ഥിരമായി നിലനിർത്താൻ ശ്രമിക്കുന്ന പോപ്പുലേഷൻ മീഡിയ സെന്ററിന്റെ ഉപദേശകസമിതിയിൽ അദ്ദേഹം ജീവിതകാലം മുഴുവൻ തുടർന്നിരുന്നു.
മരണം വിക്കിവാർത്തകളിൽ ബന്ധപ്പെട്ട വാർത്തയുണ്ട്: Norman Borlaug, father of the Green Revolution, dies at age 95
ഡാലസിലെ തന്റെ വസതിയിൽ വച്ച് 2009 സെപ്തംബർ 12 -ന് തന്റെ 95 -ആം വയസ്സിൽ ലിംഫോമയാൽ ബോർലോഗ് മരണമടഞ്ഞു.
മരണത്തോടനുബന്ധിച്ച് അദ്ദേഹത്തിന്റെ മക്കൾ പുറപ്പെടുവിച്ച പ്രസ്താവനയിൽ ഇങ്ങനെ പറയുന്നു, "മറ്റുള്ളവരുടെ ജീവിതത്തിൽ മാറ്റങ്ങൾ വരുത്തുന്നതിൽ ഒരു മാതൃകയായിരുന്നു അദ്ദേഹത്തിന്റെ ജീവിതം, മനുഷ്യരുടെ ദാരിദ്ര്യം ഇല്ലായ്മ ചെയ്യുന്നതിൽ അദ്ദേഹം വിജയിച്ചു."
ഇന്ത്യയുടെ പ്രധാനമന്ത്രിയായ മന്മോഹൻ സിംഗും പ്രസിഡണ്ട് പ്രതിഭാ പാട്ടീലും ബോർലോഗിന് ആദരവ് അർപ്പിച്ചുകൊണ്ട് ഇങ്ങനെ പറഞ്ഞു, "ഒരെയൊരു മനുഷ്യന്റെ സ്ഥിരോൽസാഹവും വർദ്ധിച്ച ബുദ്ധിയും ശാസ്ത്രീയ കാഴ്ചപ്പാടും നിരന്തരഗവേഷണത്വരയും എങ്ങനെയാണ് മനുഷ്യപുരോഗതിക്കും ലോകസമാധാനത്തിനും കാരണമാകുന്നതെന്നുള്ളതിന്റെ ഉത്തമ ഉദാഹരണമാണ് ബോർലോഗിന്റെ ജീവിതം."
മാനവരാശിക്ക് ലഭിച്ചിരിക്കുന്ന ഗുണങ്ങളാണ് മാനദണ്ഡമെങ്കിൽ, ഇരുപതാം നൂറ്റാണ്ടിലെ മഹത്തരമായ മറ്റു ശാസ്ത്രനേട്ടങ്ങളേക്കാളും മുകളിലാണ് ബോർലോഗിന്റെ സംഭാവനകൾ എന്നാണ് ഐക്യരാഷ്ട്രസഭയുടെ ഭക്ഷ്യകാർഷികവിഭാഗം (FAO) ബോർലോഗിന്റെ നേട്ടങ്ങളെപ്പറ്റി പറഞ്ഞത് ഐക്യരാഷ്ട്രസഭയുടെ സെക്രട്ടറി ജനറൽ ആയിരുന്ന കോഫി അന്നൻ പറഞ്ഞു, "നമ്മൾ ബോർലോഗിന്റെ ദീർഘവും അർത്ഥപൂർണ്ണവുമായ ജീവിതം ആഘോഷിക്കുമ്പോൾ നമ്മൾ ആഘോഷിക്കുന്നത് ലോകമെങ്ങുമുള്ള കോടിക്കണക്കിന് ആൾക്കാരുടെ ജീവിതവുമാണ്. അതോടൊപ്പം അതിൽ നിന്നും കിട്ടുന്ന പ്രചോദനം നമ്മളെ ഇനിയും പാവങ്ങൾക്കും ആവശ്യക്കാർക്കും വീണുപോകാൻ സാധ്യതയുള്ളവർക്കുമായി പ്രവർത്തിക്കാൻ നമ്മെ പ്രേരിപ്പിക്കും."
പുരസ്കാരങ്ങളും ബഹുമതികളും 2007 ജൂലൈ 17 -ന് അന്നത്തെ അമേരിക്കൻ പ്രസിഡണ്ട് ജോർജ് ബുഷും സഭയിലെ ഭൂരിപക്ഷം നേതാവായ സ്റ്റെനി ഹോയറും സ്പീക്കർ നാൻസി പലോസിയും ബോർലോഗിനെ അദ്ദേഹത്തിന്റെ കോഗ്രഷണൽ സ്വർണ്ണമെഡൽ ലഭ്യതയിൽ അനുമോദിക്കുന്നു
ബോർലോഗിനു ലഭിച്ച പുരസ്കാരങ്ങളും അംഗീകാരങ്ങളും നിരവധിയാണ്, അവയിൽ ചിലത്:
1968-ൽ താൻ ഗവേഷണപരീക്ഷണങ്ങൾ നടത്തിയ സിയുഡാഡ് ഒബ്രിഗോൺ മേഖലയിലെ ഒരു തെരുവിന് അദ്ദേഹത്തിന്റെ പേരു നൽകി, ആ വർഷം തന്നെ ബോർലോഗ് അമേരിക്കൻ ദേശീയ ശാസ്ത്ര അക്കാദമിയിലെ അംഗമായി.
1970-ൽ നോർവേ കാർഷിക സർവ്വകലാശാല അദ്ദേഹത്തിന് ബഹുമാന ഡോക്ടറേറ്റ് നൽകി.
1970-ൽ സമാധാനത്തിനുള്ള നൊബേൽ സമ്മാനം നൽകിക്കൊണ്ട് നൊർവീജിയൻ നോബെൽ കമ്മിറ്റി "ലോകഭക്ഷ്യോൽപ്പാദനത്തിൽ, പ്രത്യേകിച്ചും ഏഷ്യയിലും ലാറ്റിൻ അമേരിക്കയിലുമുണ്ടായ വർദ്ധനവിനുകാരണമായ ഹരിതവിപ്ലവത്തിന്റെ ഉപജ്ഞാതാവ് എന്ന നിലയിലുള്ള സംഭാവനകളെ മാനിച്ചുകൊണ്ട്" ആണ് ഈ പുരസ്കാരം നൽകുന്നതെന്നു പറഞ്ഞു.
ഹരിയാന കാർഷികസർവ്വകലാശാല 1974-ൽ കൊക്കിൽ ഗോതമ്പുകതിർ പിടിച്ചുകൊണ്ടുള്ള പ്രാവിന്റെ രൂപത്തിലുള്ള സമാധാന മെഡൽ നൽകി ആദരിച്ചു.
ബോർലോഗ് 90 -ആം പിറന്നാളിന് അമേരിക്കൻ കാർഷിക സെക്രട്ടറിയായ ആൻ.
എം. വെനെമാനോടൊപ്പം
1975-ൽ അയോവ ശാസ്ത്ര അക്കാദമി വിശിഷ്ടമായ ഫെലോ പദവി നൽകി ആദരിച്ചു
1980-ൽ ജെഫേർസൺ അവാർഡ് അദ്ദേഹത്തിന് വ്യക്തിഗതമായ പരമോന്നത സാമൂഹ്യസേവനപുരസ്കാരമായ എസ്. റോജർ ഹോർക്കൗ അവാർഡ് നൽകി ആദരിച്ചു
1980-ൽ ഹംഗേറിയൻ അക്കാദമി ഓഫ് സയൻസിലേക്ക് ബഹുമാനിതവ്യക്തിത്വമായി തെരഞ്ഞെടുക്കപ്പെട്ടു.
1984-ൽ കൻസാസിലെ ബോണർ സ്പ്രിംഗ്‌സിലുള്ള നാഷണൽ അഗ്രിക്കൾച്ചുറൽ ഹാൾ ഓഫ് ഫെയിമിൽ അദ്ദേഹത്തിന്റെ പേര് ആലേഖനം ചെയ്യപ്പെട്ടു.
അർക്കൻസാസിലെ ലിറ്റിൽ റോക്കിൽ കൃഷി കണ്ടുപിടിത്തങ്ങളുടെ ഭാഗമായി നടത്തിയ ഗവർണർമാരുടെ സമ്മേളനകേന്ദ്രത്തിൽ വച്ച് ആ വർഷം തന്നെ പ്ലാന്റ് ബ്രീഡിംഗിൽ മനുഷ്യരാശിക്കുവേണ്ടി നല്കിയ സുസ്ഥിരമായ സേവനത്തിനായി അദ്ദേഹത്തിന് അംഗീകാരം ലഭിച്ചിരുന്നു.
1984-ൽ ഒക്ലഹോമ സ്റ്റേറ്റ് യൂണിവേഴ്സിറ്റിയിൽ നിന്ന് ഹെൻറി ജി ബെന്നറ്റ് ഡിസ്റ്റിങ്ക്വിഷ്ഡ് സർവീസ് അവാർഡ് ലഭിച്ചതു കൂടാതെ അടുത്തകാലത്ത് പൊതു നൻമയ്ക്കുവേണ്ടിയും ശാസ്ത്രത്തെക്കുറിച്ച് പൊതുജന അവബോധം സൃഷ്ടിക്കാൻ അദ്ദേഹം നൽകിയ സംഭാവനകൾക്ക് ചാൾസ് എ ബ്ലാക്ക് അവാർഡും ലഭിച്ചു.
1985-ൽ മിനസോട്ട യൂണിവേഴ്സിറ്റി ബോർലോഗിന്റെ ബഹുമാനാർത്ഥം പുതിയ സയൻസ് കെട്ടിടത്തിന്റെ ഒരു വിഭാഗത്തിന് "ബോർലോഗ് ഹാൾ" എന്ന് പേരിട്ടു.
1986-ൽ, ബോർലാഗിനെ സ്കാൻഡിനേവിയൻ-അമേരിക്കൻ ഹാൾ ഓഫ് ഫെയിമിൽ ഉൾപ്പെടുത്തി.
Norsk Høstfest .
1987-ൽ റോയൽ സൊസൈറ്റിയുടെ (ForMemRS) ഒരു വിദേശ അംഗമായി ബോർലോഗ് തിരഞ്ഞെടുക്കപ്പെട്ടു.
2012-ൽ, "നോർമൻ ബോർലോഗ് എലിമെന്ററി" എന്ന പേരിൽ ഐ എ സ്കൂൾ ഡിസ്ട്രിക്ട് ഐയവ സിറ്റിയിൽ ഒരു പുതിയ പ്രാഥമിക വിദ്യാലയം ആരംഭിച്ചു.
2013 ഓഗസ്റ്റ് 19 ന്, അദ്ദേഹത്തിന്റെ പ്രതിമ ന്യൂഡൽഹിയിൽ NASC കോംപ്ലക്സിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അഗ്രിക്കൾച്ചറൽ റിസർച്ചിൽ (ICAR), അനാച്ഛാദനം ചെയ്തു.
2014 മാർച്ച് 25 ന്, ബോർലോഗിൻറെ ജന്മദിനത്തിന്റെ 100-ാം വാർഷികത്തിലെ ഒരു ചടങ്ങിൽ അമേരിക്കൻ ഐക്യനാടുകളിലെ കാപ്പിറ്റോളിൽ അദ്ദേഹത്തിന്റെ പ്രതിമ സ്ഥാപിച്ചു.
ജെയിംസ് ഹാർലാൻഡിന്റെ പ്രതിമയെ മാറ്റി പകരം ലോവ സംസ്ഥാനത്തിലെ നാഷണൽ സ്റ്റാച്യൂറി ഹാൾ കളക്ഷൻ നൽകുന്ന രണ്ട് പ്രതിമകളിൽ ഒന്നായിട്ടാണ് ഈ പ്രതിമ സ്ഥാപിച്ചത്.
നോബൽ സമ്മാനം കൂടാതെ, ബോർലോഗ് 1977-ൽ യുഎസ് പ്രെസിഡെൻഷ്യൽ മെഡൽ ഓഫ് ഫ്രീഡം , 2002-ൽ നാഷണൽ അക്കാദമി ഓഫ് സയൻസിൽ നിന്ന് പബ്ലിക് വെൽഫെയർ മെഡൽ 2002-ൽ റോട്ടറി ഇന്റർനാഷണൽ അവാർഡ് ഫോർ വേൾഡ് അണ്ടർസ്റ്റാൻഡിംഗ് ആൻഡ് പീസ്, 2004-ൽ ദേശീയ മെഡൽ ഓഫ് സയൻസ് എന്നിവ സ്വീകരിച്ചു.
2004 ജനുവരിയിൽ, 18 രാജ്യങ്ങളിലെ നിരവധി സർവകലാശാലകളിൽ നിന്ന് 49 ഓണററി ബിരുദങ്ങൾ ബോർലോഗിന് ലഭിച്ചിട്ടുണ്ട്.
2005 ജൂൺ 12 ന് ഡാർട്ട്മൗത്ത് കോളേജിൽ നിന്ന് ആണ് ഏറ്റവും അടുത്തകാലത്തായി ലഭിച്ചത്.
22 അന്തർദേശീയ അക്കാദമി ഓഫ് സയൻസസിലെ വിദേശബഹുമതിയുള്ള അംഗവുമായിരുന്നു.
അയോവയിലും മിനസോട്ടയിലും ഒക്ടോബർ 16 "ലോക ഭക്ഷ്യ ദിനം" ആണ്.
ഈ ദിനം "നോർമൻ ബോർലോഗിന്റെ ലോക ഭക്ഷ്യ സമ്മാന ദിനം" എന്നു വിശേഷിപ്പിക്കുന്നു.
അമേരിക്ക ഉടനീളം ഈ ദിനം " വേൾഡ് ഫുഡ് പ്രൈസ് ഡേ" എന്നറിയപ്പെടുന്നു.
2006-ൽ, ഇന്ത്യാ ഗവൺമെന്റ് ഏറ്റവും ഉയർന്ന രണ്ടാമത്തെ സിവിലിയൻ അവാർഡ് പത്മ വിഭൂഷൺ നൽകി: സസ്യ ശാസ്ത്രത്തിലൂടെ ആഗോള കാർഷിക ഉൽ‌പാദനം വർദ്ധിപ്പിക്കുന്നതിനുള്ള ആജീവനാന്ത പ്രതിബദ്ധതയെ മാനിച്ചുകൊണ്ട് സെന്റ് ലൂയിസ്, മിസോറിയിലെ ഡൊണാൾഡ് ഡാൻ‌ഫോർത്ത് പ്ലാന്റ് സയൻസ് സെന്റർ , അദ്ദേഹത്തിന് സസ്യ ശാസ്ത്രത്തിനുള്ള ഡാൻ‌ഫോർത്ത് അവാർഡ് നൽകി.
വിവിധ ഗവേഷണ സ്ഥാപനങ്ങളും കെട്ടിടങ്ങളുമാണ് അദ്ദേഹത്തിന്റെ ബഹുമാനാർത്ഥം നാമകരണം ചെയ്തിരിക്കുന്നത്: 1983-ൽ, ബൊളീവിയയിലെ സാന്താക്രൂസ് ഡി ല സിയറ , നോർമാൻ ഇ ബോർലോഗ് സെന്റർ ഫോർ ഫാർമേഴ്സ് ട്രെയിനിംഗ് ആന്റ് എഡ്യൂക്കേഷൻ, 1985-ൽ സെയിന്റ് പോൾ മിനസോട്ട സർവകലാശാല കാമ്പസിൽ ബോർലോഗ് ഹാൾ, 1986-ൽ ഇന്റർനാഷണൽ ചോളം , ഗോതമ്പ് മെച്ചപ്പെടുത്തൽ കേന്ദ്രത്തിന്റെ (സിമ്മിറ്റ്) (CIMMYT) ആസ്ഥാനത്തെ ബോർലോഗ് കെട്ടിടം; 1997-ൽ യുണൈറ്റഡ് കിംഗ്ഡം ലീസസ്റ്ററിൽ , ഡി മോണ്ട്ഫോർട്ട് സർവ്വകലാശാലയിലെ നോർ‌മൻ‌ ബോർ‌ലോഗ് ഇൻസ്റ്റിറ്റ്യൂട്ട് ഫോർ പ്ലാന്റ് സയൻസ് റിസർച്ച്, 1999-ൽ ടെക്സസ് എ എം സർവകലാശാലയിലെ നോർമൻ ഇ.
ബോർലോഗ് സെന്റർ ഫോർ സതേൺ ക്രോപ്പ് ഇംപ്രൂവ്‌മെന്റ്;  2011-ൽ ബോർലോഗ് ഇൻസ്റ്റിറ്റ്യൂട്ട് ഫോർ സൗത്ത് ഏഷ്യ (BISA) Archived 2019-04-17 at the Wayback Machine .
2006-ൽ കാർഷിക വികസനത്തിനുള്ള ഒരു പ്രധാന സ്ഥാപനമായും ഡോ. ബോർലോഗിൻറെ പാരമ്പര്യം തുടരാനും ടെക്സസ് എ എം യൂണിവേഴ്സിറ്റി സിസ്റ്റം നോർമൻ ബോർലോഗ് ഇൻസ്റ്റിറ്റ്യൂട്ട് ഫോർ ഇന്റർനാഷണൽ അഗ്രികൾച്ചർ സൃഷ്ടിച്ചു.
മിനസോട്ടയിൽ മിനീയാപൊലിസിലെ സെന്റ് മാർക്ക്സ് എപ്പിസ്കോപ്പൽ കത്തീഡ്രലിലെ സ്റ്റെയിൻ-ഗ്ലാസ് വേൾഡ് പീസ് വിൻഡോ യിൽ നോർമൻ ബോർലോഗ് ഉൾപ്പെടെ ഇരുപതാം നൂറ്റാണ്ടിലെ "സമാധാന നിർമ്മാതാക്കളെ" ചിത്രീകരിച്ചിരിക്കുന്നു.
വെസ്റ്റ് വിംഗ് ടിവി ഷോയുടെ എപ്പിസോഡിൽ (" ഇൻ ദിസ് വൈറ്റ് ഹൗസ് " ബോർലോഗിനെ പ്രധാനമായും പരാമർശിച്ചു.
ഒരു സാങ്കൽപ്പിക ആഫ്രിക്കൻ രാജ്യത്തിന്റെ പ്രസിഡന്റ് ഒരു പുതിയ തരം ഗോതമ്പിന്റെ വികസനത്തിലൂടെ ലോകത്തെ പട്ടിണിയിൽ നിന്ന് രക്ഷിക്കാൻ കഴിഞ്ഞ ഒരു അമേരിക്കൻ ശാസ്ത്രജ്ഞനെ പരാമർശിച്ചുകൊണ്ട് എയ്ഡ്‌സ് നാശത്തിൽ നിന്ന് തന്റെ രാജ്യത്തെ രക്ഷിക്കാൻ ആവശ്യമായ ഒരു തരത്തിലുള്ള "അത്ഭുതം" എന്നു എടുത്തുപറഞ്ഞുകൊണ്ട് അദ്ദേഹത്തെക്കുറിച്ച് വിവരിക്കുന്നു.
യു.എസ്.പ്രസിഡന്റ് ബോർലാഗിന്റെ പേര് നൽകിക്കൊണ്ട് മറുപടി നൽകുകയുണ്ടായി.
പെൻ ടെല്ലർ: ബുൾഷിറ്റ്!
എന്ന എപ്പിസോഡിൽ ബോർലോഗിനെ അവതരിപ്പിച്ചു.
അവിടെ "എക്കാലവും ജീവിച്ചിരുന്ന ഏറ്റവും വലിയ മനുഷ്യൻ" എന്ന് അദ്ദേഹത്തെ വിശേഷിപ്പിച്ചു.
ആ എപ്പിസോഡിൽ, പെൻ ടെല്ലർ ഒരു കാർഡ് ഗെയിം കളിക്കുന്നു, അതിൽ ഓരോ കാർഡും ചരിത്രത്തിലെ ഒരു മികച്ച വ്യക്തിയെ പ്രതിനിധീകരിക്കുന്നു.
ഓരോ കളിക്കാരും ക്രമമില്ലാതെകിടക്കുന്ന ഏതാനും കാർഡുകളിൽ നിന്നും ഏതെങ്കിലുമൊരു കാർഡ് തിരഞ്ഞെടുക്കുന്നു.
ഒരാളുടെ കാർഡ് മറ്റ് കളിക്കാരുടെ കാർഡുകളേക്കാൾ വലിയ വ്യക്തിയെ കാണിക്കുന്നുവെന്ന് ഒരാൾ കരുതി പന്തയം വയ്ക്കുന്നു.
കാർഡുകൾ ഓരോന്നിലും ഓരോ മനുഷ്യസ്നേഹിയോ ശാസ്ത്രീയനേട്ടങ്ങളോ ആധാരമാക്കിയുള്ള ഏതെങ്കിലും ഒരു ശാസ്ത്രജ്ഞനെയോ കാണിക്കുന്നു.
പെൻ ലഭിക്കുന്ന നോർമൻ ബോർലാഗിൻറെ വീട്, അദ്ദേഹത്തിൻറെ വലയങ്ങൾ, അദ്ദേഹത്തിൻറെ ശ്രദ്ധ, അടിസ്ഥാനപരമായി അദ്ദേഹം സ്വന്തമാക്കിയിട്ടുള്ള എല്ലാം തുണ്ടുകളിലൂടെ വാതുവയ്പ്പ് നടത്തി കളി തുടരുന്നു.
അദ്ദേഹം വിജയിക്കുന്നു, കാരണം, "നോർമൻ ഏറ്റവും വലിയ മനുഷ്യനാണ്.
ഒരുപക്ഷെ നിങ്ങൾ അദ്ദേഹത്തെക്കുറിച്ച് കേട്ടിട്ടുണ്ടാവാം.
ഈ എപ്പിസോഡിൽ ജനിതകമാറ്റം വരുത്തിയ ഭക്ഷണ വിഷയമാക്കി - നൂറുകോടിയിലേറെ ആളുകളുടെ ജീവൻ രക്ഷിച്ചെന്ന ബഹുമതി അദ്ദേഹത്തിന് നൽകുന്നു.
2006 ഓഗസ്റ്റിൽ, ദി മാൻ ഹു ഫെഡ് ദി വേൾഡ്: സമാധാനത്തിനുള്ള നോബൽ സമ്മാന ജേതാവ് നോർമൻ ബോർലോഗും ലോക പട്ടിണി അവസാനിപ്പിക്കാനുള്ള യുദ്ധവും എന്ന പുസ്തകത്തിലൂടെ ബോർലോഗിന്റെ ജീവിതവും പ്രവർത്തനങ്ങളെക്കുറിച്ചുള്ള വിവരണം ഡോ. ലിയോൺ ഹെസ്സർ പ്രസിദ്ധീകരിച്ചു.
ഓഗസ്റ്റ് 4 ന്, ഇന്റർനാഷണൽ റീഡ് ഫോർ പീസ് വീക്കിൻറെ ഭാഗമായി 2006-ലെ പ്രിന്റ് ഓഫ് പീസ് അവാർഡ് ഈ പുസ്തകത്തിന് ലഭിക്കുകയുണ്ടായി.
2006 സെപ്റ്റംബർ 27 ന്, യുണൈറ്റഡ് സ്റ്റേറ്റ്സ് സെനറ്റ് പ്രതിനിധി സഭാസംബന്ധമായ ബഹുമാനസൂചകമായി നോർ‌മൻ‌ ഇ.
ബോർ‌ലോഗ് ആക്റ്റ് 2006 ഐക്യകണ്ഠേന അംഗീകരിച്ചു.
അമേരിക്കയിലെ പരമോന്നത സിവിലിയൻ അവാർഡ് കോൺഗ്രഷണൽ ഗോൾഡ് മെഡൽ ബോർലോഗ് നേടുന്നുവെന്ന് ഈ നിയമം അംഗീകരിക്കുന്നു.
2006 ഡിസംബർ 6 ന്‌ ജനപ്രതിനിധിസഭ ശബ്‌ദവോട്ടിലൂടെ ഈ നടപടി പാസാക്കി.
2006 ഡിസംബർ 14 ന് പ്രസിഡന്റ് ജോർജ്ജ് ബുഷ് ഈ ബിൽ നിയമം അംഗീകരിച്ചതോടെ നോർ‌മൻ‌ ഇ.
ബോർ‌ലോഗ് ആക്റ്റ് 2006 പബ്ലിക് ലോ നമ്പർ 109-395 ആയിത്തീർന്നു.
ആക്റ്റ് അനുസരിച്ച്,  ഡോ. ബൊർലോഗ് ഒരു ബില്യണിലധികം ആളുകളെ രക്ഷിച്ചതിന് മെഡലിന്റെ നക്കൽപ്രതി വെങ്കലത്തിൽ നൽകാനും വിൽക്കാനും ഈ നിയമം ട്രഷറി സെക്രട്ടറി അധികാരപ്പെടുത്തുന്നു.
2007 ജൂലൈ 17 നാണ് അദ്ദേഹത്തിന് ഈ മെഡൽ സമ്മാനിക്കപ്പെട്ടത്.
ബംഗ്ലാദേശ് അക്കാദമി ഓഫ് സയൻസസിന്റെ വിദേശ സർവ്വകലാശാലപ്രഗല്ഭാംഗം ആയിരുന്നു ബോർലോഗ്.
ബോർലോഗ് ഡയലോഗ് (നോർമാൻ ഇ. ബോർലോഗ് ഇന്റർനാഷണൽ സിമ്പോസിയം) അദ്ദേഹത്തിന്റെ ബഹുമാനാർത്ഥം നാമകരണം ചെയ്തു.
പുസ്തകങ്ങളും പ്രസംഗങ്ങളും ഇതൊരു ഭാഗികമായ പട്ടികയാണ്.
Wheat in the Third World .
Authors: Haldore Hanson, Norman E. Borlaug, and R. Glenn Anderson.
Boulder, Colorado: Westview Press.
ISBN 0-86531-357-1 Land use, food, energy and recreation .
Aspen Institute for Humanistic Studies.
ISBN 0-940222-07-8 Feeding a human population that increasingly crowds a fragile planet .
ISBN 968-6201-34-3 Norman Borlaug on World Hunger .
Edited by Anwar Dil.
San Diego/Islamabad/Lahore: Bookservice International.
499 pages.
ISBN 0-9640492-3-6 The Green Revolution Revisited and the Road Ahead Archived 2017-08-09 at the Wayback Machine .
Anniversary Nobel Lecture, Norwegian Nobel Institute in Oslo, Norway.
September 8, 2000.
" Ending World Hunger. The Promise of Biotechnology and the Threat of Antiscience Zealotry ".
Plant Physiology , October 2000, Vol.
124, pp. 487–90.
( duplicate ) Feeding a World of 10 Billion People: The TVA/IFDC Legacy .
International Fertilizer Development Center , 2003.
ISBN 0-88090-144-6 Prospects for world agriculture in the twenty-first century .
Norman E. Borlaug, Christopher R. Dowswell.
Published in: Sustainable agriculture and the international rice-wheat system .
ISBN 0-8247-5491-3 Foreword to The Frankenfood Myth : How Protest and Politics Threaten the Biotech Revolution .
Henry I. Miller, Gregory Conko.
ISBN 0-275-97879-6 അവലംബം അധികവായനയ്ക്ക്
https://www.manoramaonline.com/education/expert-column/be-positive/2017/12/30/norman-borlaug.html പുറത്തേക്കുള്ള കണ്ണികൾ Norman Borlaug എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചില വീഡിയോകൾ Lecture, Nobel Centennial Symposia Archived 2009-02-10 at the Wayback Machine .
2001 December 6.
RealMedia.
00:11:34.
Lecture, The Famous Purdue Ag Fish Fry .
2003 February 8.
MS Media.
02:21:02.
30th Anniversary Nobel Lecture .
The Green Revolution Revisited and the Road Ahead .
Transcript.
ആലീസ് മാൻ‌ഫീൽഡ് ഇംഗ്ലീഷ് വിലാസം https://ml.wikipedia.org/wiki/Alice_Manfield
ഒരു പർവ്വത ഗൈഡും അമേച്വർ പ്രകൃതിശാസ്ത്രജ്ഞയും ചാലറ്റ് ഉടമയും ഫോട്ടോഗ്രാഫറും ഓസ്‌ട്രേലിയയിലെ വിക്ടോറിയയിൽ നിന്നുള്ള ആദ്യകാല ഫെമിനിസ്റ്റുമായിരുന്നു ആലീസ് മാൻഫീൽഡ് (1878 - 14 ജൂലൈ 1960) .
ഗൈഡ് ആലീസ് എന്നുമറിയപ്പെടുന്നു.
1890 മുതൽ 1930 വരെ മൗണ്ട് ബഫല്ലോയിലെ അവരുടെ ആദ്യകാലപ്രവർത്തനം അതിനെ ഒരു വിനോദസഞ്ചാര കേന്ദ്രമാക്കി മാറ്റാൻ കാരണമായി.
കൂടാതെ മൗണ്ട് ബഫല്ലോ നാഷണൽ പാർക്ക് സ്ഥാപിക്കുന്നതിലേക്ക് ഇത് നയിച്ചു.
ജെയിംസ് മാൻഫീൽഡിനും ഭാര്യ ജെയ്നും ജനിച്ച എട്ട് മക്കളിൽ ഒരാളായി 1878-ൽ ബഫല്ലോ പർവതത്തിന്റെ തെക്കുകിഴക്കായി ബക്ക്ലാൻഡ് വാലിയിലെ മാൻ‌ഫീൽഡ് പ്രോപ്പർട്ടിയിൽ നൈൽസി ഫാമിലാണ് ആലീസ് ജനിച്ചത്.
പരിചയസമ്പന്നനായ കൽക്കരി ഖനിത്തൊഴിലാളിയായ ജെയിംസ് 1854-ൽ ഇംഗ്ലണ്ടിലെ സോമർസെറ്റിലെ നെയിൽ‌സിയിൽ നിന്ന് സഹോദരൻ ജോണിനൊപ്പം വിക്ടോറിയൻ ഗോൾഡ് റഷ് സമയത്ത് വിക്ടോറിയയിലെത്തി.
അവർ ബക്ക്ലാൻഡ് താഴ്‌വരയിലെ സ്വർണ്ണപ്പാടങ്ങളിലേക്ക് പോയി.
പിന്നീട് അവരുടെ സ്വർണ്ണ ഖനനത്തിന്റെ വരുമാനം ഉപയോഗിച്ച് അവിടെ ഒരു വസ്തു വാങ്ങി.
സ്വർണ്ണത്തെ പിന്തുടർന്ന് അവർ ന്യൂസിലാന്റിലേക്കും ന്യൂ സൗത്ത് വെയിൽസിലേക്കും പോയി.
പക്ഷേ പത്തുവർഷത്തിനുള്ളിൽ ബക്ക്ലാൻഡ് വാലിയിലേക്ക് മടങ്ങി അവരുടെ കൃഷിസ്ഥലത്ത് ശ്രദ്ധ കേന്ദ്രീകരിച്ചു.
Pulpit Rock, Mount Buffalo, by Guide Alice (the figure in the photo is also thought to be Alice)
മെൽബണിൽ നിന്ന് 200 മൈൽ (320 കിലോമീറ്റർ) അകലെയാണെങ്കിലും ബഫല്ലോ പർവതത്തെ പ്രത്യേക ജിയോളജി, സസ്യശാസ്ത്രം എന്നിവയ്ക്ക് പ്രശസ്ത സർക്കാർ സസ്യശാസ്ത്രജ്ഞനായ ഫെർഡിനാന്റ് വോൺ മ്യുല്ലർ പോലുള്ളവർ അംഗീകരിച്ചു.
കൂടാതെ വിനോദ സഞ്ചാരികളുടെ ഒരു ചെറിയ ഒഴുക്ക് അവിടേയ്ക്ക് ആകർഷിക്കാൻ തുടങ്ങി.
റെയിൽ‌വേ 1883-ൽ മർട്ടിൽഫോർഡിലേക്കും പിന്നീട് 1890-ൽ ബ്രൈറ്റിലേക്കും നീട്ടി.
എട്ട് മണിക്കൂറിനുള്ളിൽ തലസ്ഥാനത്ത് നിന്നുള്ള യാത്രക്കാർക്ക് മൗണ്ട് ബഫല്ലോയുടെ പരിധിയിൽ വരാം.
പ്രദേശവാസികൾ വിനോദസഞ്ചാര അവസരങ്ങൾ കാണാൻ തുടങ്ങി.
1888-ൽ പർവതനിരയുടെ പുതിയ ട്രാക്കിന്റെ തുടക്കത്തിൽ ഒരു ഹോട്ടൽ പണിയാൻ ടെണ്ടർ നൽകിയതിൽ ആലീസിന്റെ പിതാവ് ജെയിംസ് മാൻഫീൽഡ് അത് നേടി.
1890-ൽ മാൻഫീൽഡ്സ് ബഫല്ലോ ഫാൾസ് ടെമ്പറൻസ് ഹോട്ടൽ പർവതത്തിന്റെ ചുവട്ടിൽ തുറന്നു.
മാൻഫീൽഡ്സ് അതിഥികൾക്കും ഹോട്ടലിനും പോരെപുങ്ക സ്റ്റേഷനും ഇടയിൽ ഗതാഗതസൗകര്യം നൽകുന്നു.
ജെയിംസ് അല്ലെങ്കിൽ അദ്ദേഹത്തിന്റെ മക്കളിൽ ഒരാൾ ബഫല്ലോ പീഠഭൂമിയിലേക്ക് മൂന്ന് മണിക്കൂർ കയറ്റത്തിലേയ്ക്ക്  ഊർജ്ജസ്വലരായ അതിഥികളെ നയിക്കും.
അവിടെ അവർക്ക് പര്യവേക്ഷണം നടത്താനോ ക്യാമ്പ് ചെയ്യാനോ കഴിയും.
1890 ഡിസംബറിൽ ഹോട്ടൽ സന്ദർശിച്ചവരിൽ ഒരാളായിരുന്നു അന്നത്തെ 25 കാരനായ ഭാവി യുദ്ധ നായകൻ ജനറൽ സർ ജോൺ മോനാഷ്.
ഹോട്ടൽ “പൂർത്തീകരിക്കാത്ത അവസ്ഥയിലാണെന്നും തീരെ സജ്ജീകരിച്ചിട്ടില്ലെന്നും” അദ്ദേഹം റിപ്പോർട്ട് ചെയ്തു.
പക്ഷേ സാധ്യത അദ്ദേഹം തിരിച്ചറിഞ്ഞു.
ഒരു വർഷത്തിനുശേഷം മടങ്ങിയെത്തിയ മോനാഷ് ഹോട്ടൽ ഇപ്പോൾ "സുഖസൗകര്യങ്ങളുടെ ഉയരത്തിലാണ്" എന്ന് പറഞ്ഞു.
ഗൈഡുകൾക്കും സജ്ജീകരണങ്ങൾക്കുമായി എല്ലായ്പ്പോഴും മാൻഫീൽഡുകളിൽ ഇടപഴകുന്ന മോനാഷ് നിരവധി തവണ ബഫല്ലോയിലേക്ക് മടങ്ങിവന്നു.
മാൻ‌ഫീൽഡ് 1917 ൽ പാർക്ക്സ് സർവീസിലെ റേഞ്ചറായ ജോൺ എഡ്മണ്ട് മാൻ‌ഫീൽഡിനെ വിവാഹം കഴിച്ചു.
അവർക്ക് ഒരു കുട്ടിയുണ്ടായിരുന്നു, ഒരു മകൾ ജെനീവീവ് ബൗംഗാർട്ടൻ.
അവലംബം Alice Manfield എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇക്കിഗായ് ഇംഗ്ലീഷ് വിലാസം https://ml.wikipedia.org/wiki/Ikigai ഇക്കിഗായ്
' ഇക്കിഗായ് (生 き 甲 斐 ) എന്നത് ഒരു ജാപ്പനീസ് ആശയമാണ്.
"നിലനിൽക്കുന്നതിനുള്ള ഒരു കാരണം" എന്നാണ് ഈ വാക്കിന്റെ അർത്ഥം.
ഈ വാക്കിൽ 'ഇക്കി' (ജീവിക്കാൻ), ' ഗായ് (കാരണം) എന്നിവ അടങ്ങിയിരിക്കുന്നു.
ഇത്, ജീവിതത്തിൽ ഒരു ദിശയോ ലക്ഷ്യമോ ഉള്ളതിനെ സൂചിപ്പിക്കുന്നു.
അത് ഒരാളുടെ ജീവിതത്തെ മൂല്യവത്താക്കുന്നു.
ഒപ്പം ഒരു വ്യക്തി സ്വതസിദ്ധവും സന്നദ്ധവുമായ പ്രവർത്തനങ്ങൾ നടത്തുന്നത് അവർക്ക് സംതൃപ്തിയും ജീവിതത്തിന് അർത്ഥബോധവും നൽകുന്നതിനെ സൂചിപ്പിക്കുന്നു.
ജീവിതത്തിൽ ലക്ഷ്യബോധം, അതുപോലെ തന്നെ പ്രചോദനം ഉൾക്കൊണ്ടതും ഇക്കിഗായ്ക്ക് വിവരിക്കാൻ കഴിയും.
ഒരു വ്യക്തിയുടെ ആന്തരിക സ്വഭാവത്തെക്കുറിച്ചും വ്യക്തിക്ക് അനായാസം അനുഭവപ്പെടുന്ന ഒരു മാനസികാവസ്ഥയെക്കുറിച്ചും വിവരിക്കാൻ ഇക്കിഗായ് എന്ന പദം ഉപയോഗിക്കുന്നു.
ഒരാൾ‌ക്ക് ഇക്കിഗായി അനുഭവപ്പെടാൻ‌ അനുവദിക്കുന്ന പ്രവർ‌ത്തനങ്ങൾ‌ ഒരു വ്യക്തിയെ നിർബന്ധിക്കുന്നില്ല; അവ സ്വതസിദ്ധമാണെന്ന് മനസിലാക്കുകയും മനഃപൂർവ്വം ഏറ്റെടുക്കുകയും ചെയ്യുന്നു.
നാഷണൽ ജിയോഗ്രാഫിക് റിപ്പോർട്ടർ ഡാൻ ബ്യൂട്ട്നർ അഭിപ്രായപ്പെട്ടത് ഓകിനാവയിലെ ജനങ്ങളുടെ ദീർഘായുസ്സിന് ഇക്കിഗായി ഒരു കാരണമായിരിക്കാം എന്നാണ്.
ബ്യൂട്ട്നർ പറയുന്നതനുസരിച്ച്, ആരോഗ്യമുള്ളവരായിരിക്കുന്നിടത്തോളം കാലം ആളുകൾ അവരുടെ പ്രിയപ്പെട്ട ജോലി ചെയ്യുന്നത് തുടരുന്നതിനാൽ ഒക്കിനവാന് വിരമിക്കാനുള്ള ആഗ്രഹം കുറവാണ്.
അടുത്ത സുഹൃത്തുക്കളായ മോയിയുമായുള്ള സൗഹൃദമാണ് .
, ഒകിനാവയിലെ ജനങ്ങൾ ദീർഘനേരം ജീവിക്കുന്നതിനുള്ള മറ്റൊരു പ്രധാന കാരണമായി കരുതുന്നത്.
ഇക്കിഗായിയുടെ ശ്രദ്ധ സ്വയം വികസിപ്പിക്കുന്നതിലാണ് കേന്ദ്രീകരിക്കുന്നത്.
അവലംബം ബാഹ്യ ലിങ്കുകൾ "ജപ്പാനിലെ മുതിർന്നവർക്കുള്ള (സിൽവർ ഹ്യൂമൻ റിസോഴ്‌സ് സെന്റർ) ഒരു പൊതു താൽക്കാലിക തൊഴിൽ ഏജൻസിയിലെ അംഗങ്ങൾക്കിടയിൽ 'ഇക്കിഗായി'യുമായി ബന്ധപ്പെട്ട ഘടകങ്ങൾ; ലിംഗ വ്യത്യാസങ്ങൾ" Archived 2013-08-01 at Archive.is , ആരോഗ്യവും ജീവിത ഫലങ്ങളുടെ ഗുണനിലവാരവും .
2006; 4:12 (ശേഖരിച്ചത് നവംബർ 2008).
"ഇക്കിഗായ്" , കൂടുതൽ പര്യവേക്ഷണം ചെയ്യുക (ശേഖരിച്ചത് നവംബർ 2008).
"ഇക്കിഗായിയും മരണവും" സൈക്കോളജി ഇന്ന് .
17 സെപ്റ്റംബർ 2008 (ശേഖരിച്ചത് ജനുവരി 2010).
"ഡാൻ ബ്യൂട്ട്നർ: 100+ ആയി എങ്ങനെ ജീവിക്കാം" Archived 2014-02-26 at the Wayback Machine .
TED ഒക്കിനവാൻ സന്ദർഭത്തിൽ ഈ വാക്ക് വിശദീകരിക്കുന്ന ദീർഘായുസ്സിനെക്കുറിച്ച് സംസാരിക്കുന്നു.
ലേഖ (ലേഖാസിദ്ധാന്തം) ഇംഗ്ലീഷ് വിലാസം https://ml.wikipedia.org/wiki/Graph_(discrete_mathematics) 6 ശീർഷങ്ങളും 7 വക്കുകളും ഉള്ള ഒരു ലേഖ
ഒരു ഗണത്തിലെ അംഗങ്ങളിൽ ചിലവ തമ്മിൽ ഏതെങ്കിലും തരത്തിലുള്ള ബന്ധം ഉണ്ടെങ്കിൽ ഈ അംഗങ്ങളും ബന്ധങ്ങളും രേഖപ്പെടുത്താൻ ഉപയോഗിയ്ക്കുന്ന ഒരു വിന്യാസമാണ് ലേഖാസിദ്ധാന്തത്തിലെ (Graph Theory) ലേഖ .
ഈ അംഗങ്ങളെ ലേഖയുടെ ശീർഷങ്ങൾ (vertex) എന്നും അവ തമ്മിലുള്ള ബന്ധങ്ങളെ വക്കുകൾ (edge) എന്നും വിളിയ്ക്കുന്നു.
ചിത്രരൂപത്തിൽ ശീർഷങ്ങളെ ബിന്ദുക്കളായും വക്കുകളെ രേഖകളോ വക്രങ്ങളോ ആയും വരയ്ക്കുന്നു.
ഡിസ്ക്രീറ്റ് മാത്തമാറ്റിക്സിലെ പ്രധാന ആശയങ്ങളിലൊന്നാണ് ഇത്.
കേരളത്തിലെ ചില നഗരങ്ങൾ തമ്മിലുള്ള റോഡ് ബന്ധം കാണിയ്ക്കുന്ന ലേഖ വലതുവശത്ത് കാണിച്ചിരിയ്ക്കുന്നു.